[pic] | KOMISIA EURÓPSKYCH SPOLOČENSTIEV | Brusel, 26.6.2006 KOM(2006) 341 v konečnom znení 2006/0105 (AVC) Návrh ROZHODNUTIA RADY o schválení výmeny listov medzi Európskym spoločenstvom a jeho členskými štátmi na jednej strane a Švajčiarskou konfederáciou na strane druhej, ktorou sa potvrdzuje autentickosť maltskej jazykovej verzie Protokolu z 26. októbra 2004 k Dohode medzi Európskym spoločenstvom a jeho členskými štátmi na jednej strane a Švajčiarskou konfederáciou na strane druhej o voľnom pohybe osôb s ohľadom na účasť Českej republiky, Estónskej republiky, Cyperskej republiky, Lotyšskej republiky, Litovskej republiky, Maďarskej republiky, Maltskej republiky, Poľskej republiky, Slovinskej republiky a Slovenskej republiky ako zmluvných strán na základe ich pristúpenia k Európskej únii (predložený Komisiou) ODÔVODNENIE Desať nových členských štátov vstúpilo do Európskej únie 1. mája 2004. V akte o pristúpení sa ustanovuje, že Dohoda medzi Európskym spoločenstvom a jeho členskými štátmi na jednej strane a Švajčiarskou konfederáciou na strane druhej o voľnom pohybe osôb (ďalej len „dohoda“) sa na nové členské štáty nevzťahuje. Nové členské štáty musia pristúpiť k dohode v súlade s článkom 6 ods. 2 aktu o pristúpení prostredníctvom uzatvorenia samostatných protokolov o rozšírení so Švajčiarskom[1]. Rokovania začali v roku 2003 a 2. júla 2004 vyjednávači parafovali návrh protokolu o rozšírení. Protokol o rozšírení je zmiešanou medzinárodnou dohodou, ktorej zmluvnými stranami sú Európske spoločenstvo a všetky jeho členské štáty. Musí byť preto vyhotovený a jeho autentickosť musí byť potvrdená vo všetkých úradných jazykoch Európskej únie v súlade nariadením č. 1/1958 z 15. apríla 1958[2]. Dočasná výnimka pre maltský jazyk ustanovená v nariadení (ES) č. 930/2004 z 1. mája 2004 sa nevzťahuje na protokol o rozšírení[3]. Keďže sa zdalo, že maltská jazyková verzia protokolu o rozšírení nebude k dispozícii v plánovaný deň podpisu 26. októbra 2004, vyjednávači navrhli, aby zmluvné strany pristúpili k podpisu protokolu o rozšírení a autentickosť maltskej jazykovej verzie potvrdili neskôr po nadobudnutí platnosti protokolu. V dôsledku toho je v článku 9 ods. 2 ustanovená povinnosť zmluvných strán potvrdiť autentickosť maltskej jazykovej verzie na základe výmeny listov. Protokol o rozšírení nadobudol platnosť 1. apríla 2006. Útvary Komisie a švajčiarska federálna vláda dosiahli dohodu o obsahu navrhnutej výmeny listov, ktorý podlieha právnemu overeniu. Pokiaľ ide o Európske spoločenstvo, výmena listov, ktorou sa potvrdzuje autentickosť maltskej jazykovej verzie, je medzinárodnou dohodou, ktorou sa mení protokol o rozšírení. Keďže protokol bol uzatvorený na základe článku 310 a článku 300 Zmluvy o ES, táto výmena listov sa musí riadiť rovnakým postupom. V nariadení Rady č. 2006/245/ES z 27. februára 2006 o uzatvorení protokolu o rozšírení nie je pre výmenu listov ustanovený zjednodušený postup[4]. V dôsledku toho je potrebný súhlas Európskeho parlamentu, keďže výmenou listov sa mení a dopĺňa protokol o rozšírení, ktorý je založený na článku 310 Zmluvy o ES. Pokiaľ ide o ratifikáciu členskými štátmi, je však možné použiť zjednodušený postup ustanovený v článku 6 ods. 2 aktu o pristúpení. 2006/0105 (AVC) Návrh ROZHODNUTIA RADY o schválení výmeny listov medzi Európskym spoločenstvom a jeho členskými štátmi na jednej strane a Švajčiarskou konfederáciou na strane druhej, ktorou sa potvrdzuje autentickosť maltskej jazykovej verzie Protokolu z 26. októbra 2004 k Dohode medzi Európskym spoločenstvom a jeho členskými štátmi na jednej strane a Švajčiarskou konfederáciou na strane druhej o voľnom pohybe osôb s ohľadom na účasť Českej republiky, Estónskej republiky, Cyperskej republiky, Lotyšskej republiky, Litovskej republiky, Maďarskej republiky, Maltskej republiky, Poľskej republiky, Slovinskej republiky a Slovenskej republiky ako zmluvných strán na základe ich pristúpenia k Európskej únii RADA EURÓPSKEJ ÚNIE, so zreteľom na Zmluvu o založení Európskeho spoločenstva, a najmä na jej článok 310 v spojení s článkom 300 ods. 2 prvým pododsekom a článkom 300 ods. 3 druhým pododsekom, so zreteľom na Zmluvu o pristúpení zo 16. apríla 2003, a najmä na jej článok 1 ods. 2, so zreteľom na Akt o pristúpení pripojený k Zmluve o pristúpení, a najmä na jeho článok 6 ods. 2, so zreteľom na návrh Komisie[5], so zreteľom na súhlas Európskeho parlamentu[6], keďže: (1) Protokol z 26. októbra 2004 k dohode o voľnom pohybe osôb nadobudol platnosť 1. apríla 2006[7]. (2) V článku 9 ods. 2 protokolu z 26. októbra 2004 sa ustanovuje povinnosť zmluvných strán potvrdiť autentickosť maltskej jazykovej verzie protokolu na základe výmeny listov. ROZHODLA TAKTO: Článok 1 Týmto sa v mene Európskeho spoločenstva a jeho členských štátov schvaľuje výmena listov medzi Európskym spoločenstvom a jeho členskými štátmi na jednej strane a Švajčiarskou konfederáciou na strane druhej, ktorou sa potvrdzuje autentickosť maltskej jazykovej verzie Protokolu z 26. októbra 2004 k Dohode medzi Európskym spoločenstvom a jeho členskými štátmi na jednej strane a Švajčiarskou konfederáciou na strane druhej o voľnom pohybe osôb s ohľadom na účasť Českej republiky, Estónskej republiky, Cyperskej republiky, Lotyšskej republiky, Litovskej republiky, Maďarskej republiky, Maltskej republiky, Poľskej republiky, Slovinskej republiky a Slovenskej republiky ako zmluvných strán na základe ich pristúpenia k Európskej únii. Text dohody vo forme výmeny listov je pripojený k tomuto rozhodnutiu. Článok 2 Predseda Rady sa týmto oprávňuje menovať osoby splnomocnené podpísať dohodu vo forme výmeny listov v mene Európskeho spoločenstva a jeho členských štátov. V Bruseli Za Radu predseda PRÍLOHA DOHODA VO FORME VÝMENY LISTOV medzi Európskym spoločenstvom a jeho členskými štátmi na jednej strane a Švajčiarskou konfederáciou na strane druhej, ktorou sa potvrdzuje autentickosť maltskej jazykovej verzie Protokolu z 26. októbra 2004 k Dohode medzi Európskym spoločenstvom a jeho členskými štátmi na jednej strane a Švajčiarskou konfederáciou na strane druhej o voľnom pohybe osôb s ohľadom na účasť Českej republiky, Estónskej republiky, Cyperskej republiky, Lotyšskej republiky, Litovskej republiky, Maďarskej republiky, Maltskej republiky, Poľskej republiky, Slovinskej republiky a Slovenskej republiky ako zmluvných strán na základe ich pristúpenia k Európskej únii A. List Európskeho spoločenstva a jeho členských štátov Brusel [dátum] Vaša Excelencia, Protokol z 26. októbra 2004 k Dohode medzi Európskym spoločenstvom a jeho členskými štátmi na jednej strane a Švajčiarskou konfederáciou na strane druhej o voľnom pohybe osôb s ohľadom na účasť Českej republiky, Estónskej republiky, Cyperskej republiky, Lotyšskej republiky, Litovskej republiky, Maďarskej republiky, Maltskej republiky, Poľskej republiky, Slovinskej republiky a Slovenskej republiky ako zmluvných strán na základe ich pristúpenia k Európskej únii (ďalej len „protokol“) nadobudol platnosť 1. apríla 2006. V článku 9 ods. 2 protokolu sa ustanovuje povinnosť zmluvných strán potvrdiť autentickosť maltskej jazykovej verzie protokolu na základe výmeny listov. V mene Európskeho spoločenstva a jeho členských štátov, Belgického kráľovstvo, Českej republiky, Dánskeho kráľovstva, Spolkovej republiky Nemecko, Estónskej republiky, Helénskej republiky, Španielskeho kráľovstva, Francúzskej republiky, Írska, Talianskej republiky, Cyperskej republiky, Lotyšskej republiky, Litovskej republiky, Luxemburského veľkovojvodstva, Maďarskej republiky, Maltskej republiky, Holandského kráľovstva, Rakúskej republiky, Poľskej republiky, Portugalskej republiky, Slovinskej republiky, Slovenskej republiky, Fínskej republiky, Švédskeho kráľovstva a Spojeného kráľovstva Veľkej Británie a Severného Írska, navrhujem Švajčiarskej konfederácii, aby bol priložený text prijatý ako autentická maltská jazyková verzia protokolu. Dovoľujem si Vás požiadať o potvrdenie súhlasu Švajčiarskej konfederácie s uvedeným. Pane, prijmite, prosím, výraz moje najhlbšej úcty. Za Radu Európskej únie predseda Jeho Excelencia Bernhard MARFURTVedúci švajčiarskej misie pri Európskej úniiPlace du Luxembourg 11050 Brusel B. List Švajčiarskej konfederácie Brusel [dátum] Vaša Excelencia, mám tú česť potvrdiť dnešným dňom prijatie Vášho listu tohto znenia: […] Môžem potvrdiť súhlas Švajčiarskej konfederácie s uvedeným. Pane, prijmite, prosím, výraz moje najhlbšej úcty. Za Švajčiarsku konfederáciu Veľvyslanec […]PredsedaRada Európskej únie1048 Brusel [1] Ú. v. EÚ L 236, 23.9.2003, s. 33. [2] Ú. v. ES 17, 6.10.1958, s.385/58. Nariadenie naposledy zmenené a doplnené aktom o pristúpení z roku 2003. [3] Ú. v. EÚ L 169, 1.5.2004, s. 1. [4] Ú. v. EÚ L 89, 28.3.2006, s. 28. [5] Ú. v. EÚ C , , s. . [6] Ú. v. EÚ C , , s. . [7] Ú. v. EÚ L 89, 28.3.2006, s. 30.